O‘zbekiston terma jamoasi 7 ta gol urilgan nazorat uchrashuvida “So‘g‘diyona”ni yengdi

Futbol bo‘yicha O‘zbekiston terma jamoasi Toshkentdagi yig‘in doirasida 9-avgust, yakshanba kuni “So‘g‘diyona” klubi bilan nazorat uchrashuvi o‘tkazdi.

Uchrashuvning birinchi bo‘limida Aziz Turg‘unboyev va Hojimat Erkinov tomonidan kiritilgan gollar evaziga terma jamoa g‘olib holda tanaffusga yo‘l oldi. Ikkinchi bo‘limda yana beshta gol urildi.
Oybek Bozorovning dubli va Sanjar Qodirqulovning goliga, jizzaxliklar Shoxruz Norxonov hamda Daniel Nasriddinovning aniq zarbalari bilan javob qaytardi.
Eslatib o‘tamiz, O‘zbekiston terma jamoasi Toshkentdagi “Bunyodkor” stadionida yig‘in o‘tkazmoqda. Yig‘in mazkur o‘yin singari koronavirus sabab yopiq tarzda o‘tkazilmoqda
Uchrashuvda kiritilgan gollarni mana bu yerda tomosha qiling (video)
Nazorat uchrashuvi
8-avgust, yakshanba
Gollar: 1:0 – 10 Turg‘unboyev, 2:0 – 41 Erkinov, 3:0 – 65 Bozorov, 4:0 – 69 Bozorov, 4:1 – 80 Norxonov, 4:2 – 85 Nasriddinov, 5:2 – 89 Qodirqulov.
O‘zbekiston: O‘tkir Yusupov, Islom Qobilov, Dilshod Ahmadaliyev, Igor Golban, Nurillo To‘xtasinov, Sanjar Qodirqulov, Sharof Muhitdinov, Hojimat Erkinov, Lutfulla To‘rayev, Aziz Turg‘unboyev, Bobur Abduxoliqov.
Zaxiradan maydonga tushganlar: Mashhurjon Muhammadjonov, Abdulla Abdullayev, Husniddin G‘ofurov, Abbos G‘ulomov, Jasur Hasanov, Temurxo‘ja Abduxoliqov, Oybek Bozorov, Husniddin Aliqulov.
 O‘zbekiston terma jamoasi Temur Kapadze qo‘l ostidagi O‘zbekiston U-19 ustidan irodali g‘alabani qo‘lga kiritdi
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!